

**Translated Script – Warlpiri**

**How to protect yourself from scams – Animated Video**

**Nyarrparlu nyanu protect-I mani scams-kijaku**

Scam-ji ngulaju yangka kuja kangku yapa-karirli yulyurlku yinyi manu purungku jurnta mani maniyi manu marda nyuntu nyangu personal information.

Scammers-ju kaji kangkulu kuja jarrimi face to face, phone-rla marda emails-rla manu text messages wati wana, manu social media wana. Manu ngurrju mani kalu fake website junga nyayirni piya.

Kaji kalu wangkami Services Australia jangka nganta, Traditional Credit Union (TCU) jangka nganta manu Indue jangka.

Kapulu nyarra yulyurlku yinyi yungunpalu jana yinyi nganta nyuntu nyangu enhanced Income Management account manu SmartCard details.

Nyiya kanti-kanti ka karri palka scammer warla pajirninja-kuju.

**Nyangka nyuntu nyangu emails.**

Emails Services Australia jangka, TCU jangka manu Indue jangkaju yanirni ka official email addresses jangka, nati karnalu use-I mani email Outlook jangka Hotmail jangka manu Gmail jangka, lawa.

**Yirri-yirri jarriya nganaku kajinparla share-I mani nyuntu nyangu personal information-ji**

Kajirna-ngkulu ring-I mani, kapurnangkulu payirni questions wiyi yangka nyampuju nyuntu japa.

Nati kapurnalu nyarra threat-ni mani yangka lani maninjaku yinjaku nyuntu nyangu personal information-ki manu payirni email wana nganta yilyanjaku manu text wana, lawa.

**Nati click-I manta links wati emails wati kirra.**

Nati-lparnalu nyarra yilyarla text manu emails nyuntu payirninjaku log on jarrinjaku enhanced Income Management account kurra link kirli, lawa.

Kajinpa mani message link kirli, nyuntu pina wangu yangka, nati click-I manta manu delete manta message-ji.

**Stop, manu check-manta manu mampu/protect manta nyanu.**

Stop manu manngu-nyangka wiyi yapa kariki yinjaku ngarntiji nyuntu nyangu maniyi manu personal information-ji.

Check-i manta wiyi marda scammer-rlu kangku ring-I mani. Ngurrpajurla jurnta wangkaya **no** manu hang up jarriya, manu delete manta message manu ring-I manta nganpa marda official website kirra manu phone number kurra.

Act jarriya kapanku kajinpa nyanyi nyiya wrong-ju marda scammer-rlu ka mardani nyuntu nyangu information.

Kajinpa mani phone calls wati scammers jangka kajili nyarra yulyurlku yinyi nyanungurraju Services Australia jangka manu Indue card wardingki, ring-I manta jana Services Australia kurra **1800 252 604** kurra.

Kaji scammer pretend jarrimi TCU wardingki nganta, ring-I manta jana TCU kurra **1800 828 232** kurra.

Maya pina jarrinjaku scams kirliki, yanta **servicesaustralia.gov.au/scams** kirra

Maya pina jarrinjaku, nyarrpa jarrinjaku yangka kajingkili scam-I mani, yanta **scamwatch.gov.au** kurra